In perioada 14-16 mai 2010, la Casa de Cultura a Studentilor din Bucuresti va avea loc cea de-a patra editie a Otaku Festival (www.otakufestival.com), eveniment ce are ca scop promovarea culturii contemporane japoneze si a artistilor romani inspirati din aceasta. 

  

Festivalul va debuta vineri, 14 mai 2010, la ora 19:00, cu un eveniment special: concertul trupei Anli Pollicino din Japonia (www.myspace.com/anlipollicino), care va avea loc la clubul Silver Church (concert organizat de Kohaku Music, partener al Otaku Festival) 

  

Otaku Festival propune si anul acesta activitati variate si interactive: workshopuri de desen, kirigami, origami, caligrafie, stenciluri, jocuri; o sectiune de desen pe panouri; o zona de jocuri (atat electronice, cat si boardgames); concursuri (de cosplay si de AMV-uri); parada de moda; un colt dedicat muzicii pop japoneze; expozitii. 

  

Tot in cadrul festivalului va fi lansat primul numar al unui nou proiect Otaku: revista Cosplay Gen (www.cosplaygen.com), o publicatie independenta cu participare si distributie internationala, dedicata in intregime fenomenului cosplay si modei japoneze. 

  

In datele de 15 si 16 mai, accesul publicului la festival se va face incepand cu ora 11:00. 

Pentru mai multe detalii si noutati, va rugam sa accesati regulat site-ul festivalului: www.otakufestival.com 

  

Contact: otakufestival@gmail.com 

